Käesolev saade on valminud tänu J.Meyer'i sõprade-partnerite toele.
Vahel tuleb oma onnist välja tulla ja näha asju teise nurga alt.
Tuleb minna välja ja olla pisut omapäi.
Tuleb unistada veidi ja luua oma elule visioon.
Ei saa lihtsalt jääda kõige vana ja harjumuspärase sisse,
kus sageli probleeme probleemide järel.
IGAPÄEVAELU RÕÕMUD
Tahan Piibli põhjal näidata teile,
milline vägi peitub visiooni hoidmises oma silme ees.
Vägi, mis lähtub sellest, mida näed nii ilmsi kui vaimselt.
Usun, et me ei võta piisavalt aega, et istuda ja mõelda.
Me ei võta aega, et "näha" asju; et teadlikult unistada.
Mida sa näed?
Näed sa vaid seda, mis silme ees?
"Jälle need mustad nõud ja mähkmed. Jälle see prügi."
"Jälle need arved ja vinguvad inimesed. Jälle, jälle, jälle..."
Jaakob on üks huvitav kuju Piiblis ja me räägime temast pisut hiljem.
Ta sündis siia ilma, hoides kinni oma venna, Eesavi kannast,
otsekui andes juba siis mõista:
"Ma lähen sust' ette ja olen sust' elus edukam!"
Tegelikkuses oli ta üks paras sebija, ringitõmbaja ja petis,
kes alati nihverdas saamaks seda, mida tahtis.
Ta ei lootnud selleks Jumala peale, vaid nihverdas ise midagi.
Nii pettis ta ka Eesavilt välja esmasündinu õiguse ja õnnistuse.
Eesav oli üsna karvane mees, Jaakob aga igati sile poiss,
nii et ta tõmbas loomanahast karvase kuue selga,
lastes seda siis sureval isal katsuda.
Isa küll ütles, et ta ei kõla Eesavi moodi,
aga karvane on ta küll...
Mis muide on hea õppetund selle kohta, kuidas mitte järgida tundeid,
kuid sellest mõni teine kord.
See oli lihtsalt väike vahemärkus.
Kuid siis põgenes Jaakob kõrbe
ja kohtas seal Raahelit, kes tundus talle ihaldusväärne.
Ta palus tüdruku isalt, Laabanilt, Raaheli kätt,
mispeale too teatas, et Raaheli nimel peab 7 a töötama.
7 a möödudes saabus pulmapäev koos looritatud pruudiga,
keda Jaakob pidas Raaheliks.
Ta joodeti pulmas aga nii purju, et kui ta järgmine hommik ärkas,
leidis ta voodist eest hoopis Lea - Raaheli õe.
Laaban ütles seepeale, et vanem õde peab ikka enne tanu alla saama.
Ja siis lisas, et Jaakob võib saada nii Lea kui ka Raaheli,
aga viimase nimel peab veel 7 a tööd tegema.
Nii et ta tegi seda.
Näete te siin, et Jaakob lõikab seda, mida oli kord külvanud?
Jah, talle ei meeldinud Laabani trikitamine ja pettus,
kuid ta ei tajunud, et oli ise ju olnud samasugune.
Ka meie mõistame hukka neid, kes tegelikult käituvad nagu me ise.
Või me elus juhtub midagi, milleks ise külvasime 20 a tagasi seemne
kuid me ei suuda ikkagi uskuda, kuidas keegi võib meiega nii teha.
Jaakob kohtus küll lõpuks Jumalaga ja nad said oma jutud räägitud.
Ühtlasi teatas ta Laabanile, et on teda nüüd küll teeninud
ja tahaks minna tagasi oma isakoju.
Laaban ahhetas ja palus tal mitte minna,
kuna ta oli saanud üliväga õnnistatud Jaakobi sealoleku ajal.
Seega käis ta välja vaevatasu, olles valmis maksma, mis iganes.
Jaakob ütles, et raha ta ei taha, kuid ühte asja siiski.
Kuna ta oli Laabani karja hoidja, tahtis ta,
et Laaban eraldaks kõik vöödilised ja tähnilised sikud-kitsed
ja mustad lambad ning annaks need talle.
Kõik ülejäänud oleks jäänud Laabanile, mis oli samuti väga hea saak.
Laaban oli sellega nõus, kuid öö saabudes hakkas susserdama.
Ta võttis ära kõik tähnilised ja kirjud sikud-kitsed ning mustad lambad,
nii et Jaakobile, kes plaanis neid aretama hakata,
ei jäänud ühtegi ja seetõttu polnud ka kedagi aretada.
Jaakob pidi saama kõik need kirjud loomad,
keda aja jooksul aretada, suur kari luua ja seeläbi rikkaks saada.
Kuid Laaban lõi olukorra, kus see kõik oli võimatu.
Samas me teame, et Jumalale pole miski võimatu!
Vaatame 1 Moosese 30:37
Rääkides loovusest... See sell oli väga loov.
"Ja Jaakob võttis enesele papli-, mandli -ja plataanipuu tooreid keppe
ja kooris neile valged vöödid, paljastades keppide valge puu."
See oli nii loov lahendus, et lasin meile ka näidised teha.
Jaakob pani need värvitud kepid ühte värvi lammaste ja kitsede ette
veekünadesse, kust nad jõid ja kus ka paaritusid.
Iga kord, kui nad jooma ja paarituma tulid, nägid nad neid keppe.
Ja kuigi loomupäraselt oleks see kõik olnud võimatu,
siis tänu sellele, et ta hoidis nägemuse nende silme ees,
hakkasid tavavärvi loomad tooma ilmale tähnilisi-laigulisi järglasi.
Ja Piiblis on öeldud, et Jaakobist sai ütlemata rikas mees
ja tema kari muudkui kasvas ja kasvas ja kasvas.
Ta ei pannud neid keppe nõrkade ja väetite loomade ette,
kes tõid ilmale tavavärvi ja üsna nõtru järglasi.
Vaid ta asetas selle visiooni tugevate ja elujõuliste ette, öeldes:
"Mul ükskõik, millised te päriselus välja näete,
aga te järglased peavad tulema sellised!"
Ja teate, mis? Jumal ütleb teile seda sama:
"Mul ükskõik, millised te praegu olete, aga sellisteks te saate!"
Jumalal on visioon su elu jaoks! Sa oled uus loodu Kristuses.
Kõik vana on möödas ja kõik on saanud uhiuueks.
Usun, et teeniksin nende keppide pealt üsna palju.
Võiksin need maha müüa ja toita selle eest vaeseid.
Sa pead hoidma oma unistust ja visiooni silme ees.
Ja mitte vaid korra või juhuslikult, aga ikka ja jälle ja koguaeg!
Need kitsed ja lambad nägid neid keppe igakord, kui jooma tulid.
Kõik, mida nad juues nägid, olid tähnid ja laigud.
Kuidas sa saakski midagi muud ilmale tuua, kui see on kõik, mida näed?
Tähnid, laigud, tähnid, laigud; must ja valge, must ja valge.
Mida muud siis sigides saigi tulla kui mitte tähne ja laike!
Võimatu saab ilmsiks, kui astud oma unistustega Jumala sfääri.
Sinu vaimus peitub loovust. Kuulsid sa?
Meie sees on üks sfäär, milles me pole harjunud liikuma.
Me teame, et see vist on seal, kuid me pole ka päris kindlad
ja me ei tea, kuidas selles liikuda või tegutseda.
Isegi täna õhtul, kui sellest tänutundest rääkisin.
See lihtsalt tõusis mu vaimus esile.
Jah, ma olen tänulik paljude asjade eest,
kuid sel hetkel polnud midagi konkreetset.
Mul polnud plaanis sel teemal peatuda, kuid see tõusis mu vaimust.
Me peame õppima elama enam vaimus.
Ja kuigi ma ei tea, kust see tuli, tekitas see siiski mus' hea tunde.
Ja miski sai vaimumaailmas tehtud.
Kuidas sa oma elu ette kujutad?
Mida sa näed?
Mida sa ootad või näha tahad? "Ma ei tea..."
Aga sa pead nägema midagi!
Noored, te peate ootama midagi oma tulevikult.
Nägema midag paremat sellest, mis siiani olnud.
Võib-olla olid sul väga toredad vanemad, aga võib-olla ka mitte.
Kui nii, siis ära muretse sellepärast, sest sina ei ole su ema ega isa.
Sina oled sina.
Täiesti uus loodu ja täiesti uus põlvkond.
Teine kirjakoht, mis mulle väga meeldib, on 1 Moosese 13:2
Kõik need kirjakohad kinnitavad seda, mida täna teile edasi tahan anda.
"Ja Aabram oli väga rikas karja, hõbeda ja kulla poolest."
Väga rikas. Mulle meeldivad need "väga" sõnad.
Lühidalt öeldes: tema sugulane Lott oli temaga
ja neil mõlemal olid karjad.
Ja siis korraga puhkes tüli Loti ja Aabrahami sulaste vahel.
Aabrahamil oli aga tülist ilmutus: ta teadis, et see on kui hävitav vähk;
kui seda ei lahenda, kasvab veelgi tulles lõpuks tema ja Loti vahele.
Ta teadis, et Jumal ei õnnista neid, kui nad kaklevad ja tülitsevad.
Kui vaid meiegi seda tänapäeval mõistaks!
Nii paljud inimesed ei näe Jumala plaani täitumas oma elus,
kuna on pidevalt pahased kellegi peale.
On sul üldse aimu, kui palju vihaseid ja pahaseid kristlasi meil on?
Sa võib-olla tulid isegi täna siia kellegagi, kelle peale pahane oled.
Nii on.
Mina ja Dave käisime koguduses, olles pidevalt üksteise peale pahased.
Aga niipea, kui kirikuuksest sisse saime, oli: "Tänu Jumalale!"
"Tänu Jeesus! Halleluuja!"
"Kuidas ka Meyer'i perel läheb?" "Oi, täname küsimast - väga hästi!"
Niipea aga, kui autosse saime, läks jälle madinaks.
Ja siis veel mõtlesime, et kuidas küll vaenlane sisse sai?
Kuulge, tõsiselt!
On teil aimu, kui paljud kristlased on pahased kellegi või milegi peale?
Kibestunud, vihased, tõrjuvad.
Kui aga tahad vihastumisest hoiduda, pead selle nimel ka tööd tegema.
Aabraham oli selles osas väga konkreetne.
Ta läks Lotti juurde ja ütles: ärgu olgu tüli sinu ja minu leeri vahel.
Kuna siin pole nagunii piisavalt rohumaad me kõigi jaoks...
Rohumaade pärast nad tülitsesidki,
sest loomi oli nii palju, et kõigile ei jagunud enam süüa.
Aabraham andis Lottile võimaluse valida ükskõik, kumb pool Jordanist,
leppides ise siis sellega, mis järgi jääb.
Võttes arvesse Lotti olukorda ja tausta,
oleks võinud ju arvata, et ta annab valimiseesõiguse Aabrahamile,
aga ei - ta läks otsejoones ja valis parema osa!
Nii et Aabrahamile ei jäänud suurt palju midagi.
1 Moosese 13:14
"Ja Issand ütles Aabramile, pärast seda kui Lott oli lahkunud:
Tõsta nüüd oma silmad üles ja vaata paigast, kus sa oled..."
Ta ei öelnud: "Vaata nüüd, kuhu sa omadega välja jõudsid
ja kui vähe seda kõike on!"
Ta ütles: "Tõsta oma silmad ja vaata kaugemale sellest, kus oled!"
"Põhja ja lõuna ja hommiku ja õhtu poole,
sest kogu maa, mida sa näed, ma annan sinule..."
Mida sa näed? Ma küsin su käest: mida sa näed?
Ära lihtsalt istu ja püüa näha midagi vaid enda jaoks.
Jah, see on osa sellest: näha end edukana ja hea käekäigu juures.
Mina näen end toitmas 1 miljonit last iga päev.
Mul on pikk tee veel minna, kuid me jõuame iga aastaga lähemale.
Numbreid kokku lüües ma muidugi mõistan,
et ma ei elagi nii kaua, et see eesmärk saavutada,
kuid ma jätkan sellegipoolest selle suunas liikumist.
Mida sa näed?
Kui näed kõike vaid iseendale, oled õnnetu.
Su nägemus peaks hõlmama ka teiste aitamist.
Jumal ütles Aabrahamile: ma õnnistan sind ja teen su õnnistuseks.
Elu peab voolama sinusse ja sinust läbi.
Kui aga muutud vaid "hoidlaks",
siis Jumal annab sulle teatud piirini ja siis enam mitte.
Kui aga lased neil asjadel voolata läbi oma elu,
seda enam saad juurde.
Mida sa näed?
"Ja ma teen su soo maapõrmu sarnaseks:
kui keegi suudab maapõrmu ära lugeda, siis on sinugi sugu äraloetav.
Võta kätte, käi maa läbi pikuti ja põiki, sest ma annan selle sinule!”
Ehk siis selle põhjal võib öelda: saad endale kõik, mida näed.
1 Moosese 15 peatükis on samuti juttu Aabrahamist.
Jumal oli öelnud, et ta sugu saab olema kui tähed taevalaotuses.
Kuid Aabrahamil polnud veel ühtegi lastki.
"Päris lahe, Jumal! Huvitav, kuidas Sa küll seda teed?"
Jumal tõotas talle last, kuid kuna asjad ei toimunud piisavalt ruttu,
hakkas ta oma inimlikus jõus sebima.
See võttis 20 aastat, enne kui Jumala tõotus täitus.
20 aastat!
Juba Jumala tõotuse andmise ajal oli Aabraham 100 aastane
ja ta naisel juba ammu menopaus olnud.
Piibel annab viisakal moel mõista, et "Saara aeg oli juba läbi".
Ehk siis - ta laev oli juba läinud.
Ta oli vana ka - u 90 aastane.
Nii et Aabraham ja Saara on oma telgis
ja Aabraham kuuleb Jumalat ütlevat:
"Ma kingin teile lapse - teie oma ihuvilja."
Aabraham vaatab telgis Saarale otsa...
Piiblis on öeldud, et ta vaatas oma ihu, mis oli sama hea kui surnud.
"Ikka ja jälle see sama vana laul..."
"Üks päev see laps tuleb. Üks päev on meil palju järglasi."
"Vaata nüüd mind ja Saarat - me parim enne on ammu möödas."
"Mul on kõrini sellest ootamisest ja telgist; kõrini kogu sest' loost."
Kas Jumal pole lahe?
Oih, jõudsin kuidagi juba 2 Moosese juurde - see ei toimi.
Seal telgis läks vist nii põnevaks!
Kuulake nüüd! 1 Moosese 15 ptk.
Loeme kohe kogu loo, sest see ajab Saatana marru.
"Pärast neid lugusid tuli Aabramile nägemuses Issanda sõna,
kes ütles: Ära karda, Aabram!"
Kas see pole mitte alati esimene asi, mida Jumal meile ütleb: ära karda!
"Mina olen sulle kilbiks. Sinu tasu on väga suur!”
Aga Aabram ütles: Issand Jumal! Mida sa mulle saad anda?
Mina ju lähen ära lastetuna...
ja mu koja valitsejaks on Elieser Damaskusest!”
"Oi, Jumal, mida sa ikkad mu heaks teha saad!"
"Olen juba peaaegu surnud ja kõik läheb Elieserile."
"Pealegi, Sa pole andnud mulle ühtegi last ja mu teenija on mu pärija."
"Ja vaata, temale tuli Issanda sõna, kes ütles:
Tema ei ole sinu pärija,
vaid see, kes tuleb välja su oma ihust, on su pärija.”
Aabraham mõtles kindlasti, et no mida värki?
Mina olen 100 aastane, Saara 90 ja aeg juba ammu möödas...
"Kuule Jumal, need asjad ei toimi enam!"
"Ma ei usu, et sellest tuleb enam midagi!"
Kuid Jumal viis ta oma telgist välja ja ütles:
Vaata nüüd taeva poole ja loe tähti..."
Tead, mis? Sa pead ka vahel oma telgist välja saama,
et näha asju õiges valguses.
Pead võtma aega iseenda jaoks, minema ja olema ja unistama
ning leidma oma elule visiooni.
Sa ei saa jätkata seda ühte ja sama rada,
kus on vaid mured ja hädad.
Mine jaluta veidi.
Mine oma telgist välja.
Kui oled paljulapseline ema,
lukusta end vannituppa ja pane vesi jooksma.
Kui siis lapsed uksele koputavad, tee nägu, et ei kuule neid.
Mine mullivanni, osta uued kingad, söö küpsist - tee midagi uutmoodi!
Kas pole lahe?
Kujuta ette - 20 aastat ootust!
Aabraham oli 100 aastane, Saara 90 aastane.
"Oo jeee - me saame lapse!"
Sest Jumalaga on kõik asjad... Kõik asjad! Kõik asjad võimalikud!
Sa kas haarad sellest täna kinni ja jooksed oma võidujooksu lõpuni
või veedad kogu oma ülejäänud elu end haletsedes
ja pidevalt vingudes ning halades,
olles masendunud kõigi oma masendunud sõprade seas,
kes ei tee midagi muud kui vaid virisevad selle üle, mis ei toimi.
Kui aga tahad, võid oma telgist välja tulla ja vaadata üles,
"sest su pääste on ligidal".
Võid lugeda tähti ja öelda:
"Ma teen seda, mille Jumal andis mulle teha."
"Vahet pole, kaua see aega võtab, sest ma ei anna alla ega loobu."
"Mu elul saab olema visioon."
Kuigi kogu loo peamine mõte on järgmine:
Heebrealastele 11:11 on öeldud,
et Saara jäi usu läbi lapseootele ja tõi ka lapse ilmale.
Sa võid usu läbi mida iganes ilmale tuua,
aga mitte enne, kui see "miski" on saanud "viljastatud".
Naine ei saa sünnitada, kui pole enne viljastatud.
Kui naine jääb rasedaks, siis öeldakse, et ta on viljastunud.
Uurisin pisut selle väga huvitava sõna tausta.
Viljastumine tähendab: rasestuda,
oma meeltes midagi kujundada, ette kujutada või mõelda.
Unistused ja eesmärgid on vaimse sfääri seemned,
aga me ei saa neid tuua ilmale enne,
kui oleme "viljastunud" usuga, et Jumal saab seda teha meie sees v läbi.
Kui absoluutselt naeruväärne minust oli 30 a tagasi uskuda,
et võin minna kogu maailma ja kuulutada evangeeliumit.
Kui täiesti, ülemäära rumal ja naeruväärne.
Mul puudus selleks vajalik iseloom, hääl, raha, sõbrad jne.
Ma ei tundnud kedagi ega teadnud, kuidas asjad käivad.
Mul polnud piisavalt haridustki, kuid ometi ma nägin seda.
Pidin mitu korda "telgist" välja tulema ja tähti vaatama.
Mitu korda leidma värske vaatenurga.
Sest mingi hetk sa väsid ja tüdid.
Väsid kõigist tülidest, hukkamõistvatest ja kriitilistest inimestest;
kaigaste kodarasse loopimisest, samal ajal, kui soovid vaid head.
Te teate, mis tunne see on, kui lained pea peal kokku löövad,
aga te siiski - juba kolmas kord - oma "telgist" välja astute.
Selleks, et värskendada nägemust
ja lasta Jumala kosutaval tuulel enese üle puhuda.
Tahan julgustada sind omama eesmärki oma tuleviku suhtes.
Olgu sul oma unistus; miski, mida tahad näha sündimas.
Kui küsitakse: on su elul visiooni?, tähendab see:
on su südames mõni unistus, mida igatsed näha täitumas?
Usun, et Jumal on loonud meid eesmärgi-keskseteks.
Meil peab alati olema midagi, mille poole püüelda.
Seega: mida sa näed enda suhtes? Mida sa oma elult ootad?
Ära heitu, kui ooteaeg tundub pikk, sest osad asjad võtavad aega.
Meenuta pigem seda, mida Jumal on juba teinud
nii sinu kui paljude teiste heaks ja tea, et Ta teeb seda uuesti!
Nii et hoia oma unistus silme ees, liigu selle poole ja ära anna alla.
Täna pakume sulle 3-osalist CD seeriat: "Mida sa elult ootad?"
Mulle see pealkiri meeldib -
see kohe kutsub teada saama, mis selle õpetuse taga peidus on.
Lisaks sellele veel pakett "Rääkides tõtt",
mis hõlmab endas 28 teemakaarti ja ühte CD'd.
Võib-olla on rahu üks teema, mida vajaksid rohkem,
nii et võtad selle "Rahu" kaardi, kus on pisut õpetust rahu kohta
ja siis teatud laused, mida välja öelda:
"Jumal õnnistab mind rahuga, mida keegi teine ei mõista."
"See on Jumala tahe, et oleksin vaba pingetest ja hirmust."
"Jumal hoolib minust õrnalt ja kõige täiega."
"Annan endast parima, et elada rahus."
Kui hakkad oma suusõnadega Jumala Sõna oma elu üle kuulutama,
aitab see sul muuta selle ilmutuseks ja istutada mõtetest südamesse.
Sest kui ilmutusest saab kinnitus, on seda väga raske sinult röövida.
Nii et taaskord - mida sa oma elult ootad?
Üks viis, kuidas teha Jumalaga koostööd ja näha Tema plaane täitumas,
on kuulutada Tema Sõna suusõnadega välja oma elu üle.
Need kaardid on vaid abivahendiks selles.
Hetke pärast aga tänase saate lõpusõnad.
Inimesed on ajakirja päevast elevil.
Telli "Igapäevaelu rõõmud" ajakiri juba täna.
Muide - see on tasuta.
Järgmises saates...
Jumal tõstis mu peale koguduses häält ja ütles: "Mida sa siin teed?"
Ma ütlesin: "Täna ju teisipäeva õhtu - käin alati teisipäeviti kirikus."
Ta vastas: "Ma ei taha, et istuksid ja vahiksid seal seda meest enam."
"Mul on plaan su jaoks, mistõttu mine siit ja hakka tegutsema!"
Oled sa supernaine või mitte - meie kõigi enesehinnang saab vahel pihta
ja on tunne, et enam ei jaksa päevagi.
Joyce on andnud välja võrratu päevaraamatu: "Enesekindel naine",
mis on täis ülestõstvaid piiblisalme igaks päevaks,
et aidata sul olla naine, kelleks Jumal sind loonud.
Kui keegi sind pidevalt maha kisub, on aeg täita end Jumala Sõnaga.
"Enesekindel naine" tellitav me kodulehelt.
Oled sa vahel soovinud võtta Joyce kaasa kõikjale, kuhu lähed?
Nüüd on see võimalik!
Lae ta saated alla meie koduleheküljelt!
Piiblis, Johannese 3:16 on öeldud:
"Sest nõnda on Jumal maailma armastanud,
et ta oma ainsa Poja on andnud,
et ükski, kes temasse usub, ei hukkuks, vaid et tal oleks igavene elu."
Jumal on andja ja Ta annab alati oma parima.
Meie osa kristlastena on samuti olla andjad.
Seda eriviisidel ja üks võimalusi selleks on anda rahaliselt.
Seega tahan julgustada sind:
kui oled meie saadete pidev vaataja ja naudid neid täiega
ja need avaldavad muutvat mõju su elu üle, siis:
ajal, mil' meie külvame su ellu vaimulikult -
kas sina võiks kaaluda võimalust külvata rahaliselt meie teenistusse?
Mitte vaid selleks, et jätkata heade saadete tegemist,
vaid ka selleks, et jõuda inimesteni, kes veel ei tea, mida sina tead.
Küsi Jumalalt, kas või kui palju ja ma usun, et Ta õnnistab sind selleks.
Me lõikame alati seda, mida külvame,
kuid Jumal annab alati rohkem kui meie seda eales suudaks teha.
Tõlge: Anne-Ly Raukas
Nähtud saade valmis tänu J.Meyeri teenistuse toetajate toele.